"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Saate toob teieni misjoniühendus One Way Mission.
Täna õpetab Aki Miettinen sellest,
kuidas Jeesus hoiatas valeprohvetite eest.
One Way pühapäevapidu kl 12, Vuorikatu 19, Helsingi
Alustan Matteuse evangeeliumi 7. peatükist, Mäejutluse lõpuosast.
"Hoiduge valeprohvetite eest, kes tulevad teie juurde lambanahas,
seestpidi aga on kiskjad hundid! Te tunnete nad ära nende viljast.
Ega viinamarju korjata kibuvitstelt ega viigimarju ohakailt?
Nõnda siis kannab iga hea puu head vilja, aga halb puu halba vilja.
Hea puu ei või kanda halba vilja ega halb puu kanda head vilja.
Iga puu, mis ei kanna head vilja, raiutakse maha ja visatakse tulle.
Küllap te tunnete nad ära nende viljast!
Mitte igaüks, kes mulle ütleb: 'Issand, Issand!', ei saa taevariiki;
saab vaid see, kes teeb mu Isa tahtmist, kes on taevas.
Paljud ütlevad mulle tol päeval:
'Issand, Issand, kas me ei ole sinu nimel ennustanud
ja sinu nimel kurje vaime välja ajanud
ja sinu nimel teinud palju vägevaid tegusid?'
Ja siis ma tunnistan neile: Ma ei ole teid kunagi tundnud,
minge ära minu juurest, te ülekohtutegijad!"
Järgneb lugu kahest ehitajast ehk finaal,
Mäejutluse kulminatsioon,
mis kinnitab eelnevat juttu.
Leiame kolm hoiatust valeprohvetite kohta.
Esiteks, salmid 15-20. Valeprohvetid.
Ja kuna Jeesus käskis nende eest hoiduda,
ei jäta Ta kuulajaid hätta ja ütleb, kuidas neid ära tunda.
Te tunnete nad ära nende viljast.
"Nad tulevad teie juurde lambanahas, seestpidi aga on kiskjad hundid."
Te tunnete nad ära nende viljast.
"Nõnda siis kannab iga hea puu head vilja, aga halb puu halba vilja."
Halb ei saa kanda head ega hea halba vilja.
Nagu Pohjolas öeldakse: Püüame head, aga välja tuleb priimalt.
Nii on ka jumalariigis,
et kui püüame õigetel motiividel, õige jõuga head teha,
hakkab välja kukkuma parim, sest Jumal teeb alati kõige paremat.
Inimene ei saa Jumala tehtut parandada.
See on alati täiuslik, hea ja peab silmas meie parimat.
Salmides 21 ja 23
on asja tuum.
Viljade kohta ütleksin veel seda,
et vaadates valeprohvetite kohta tervikilmutust
Matteuse 24. ja 25. peatükis,
siis nii seal kui mujalgi annab Jeesus väga jõulise hoiatuse.
Ligi 50% Jeesuse õpetustest evangeeliumides on hoiatused.
See on hämmastav, kuid nii see on. Ta räägib palju valeprohveteist.
Eriti kui Ta räägib lõpuaegadest.
Ta ütleb, et nad eksitavad paljusid.
Nagu olen varem öelnud, meil pole tänapäeval julgust või tahet
uurida, läbi katsuda,
olla Piibli alusel kriitiline, mis peaks olema meie kohus,
et võiksime säästa karja.
Jeesus ise ütleb, et nad eksitavad paljusid.
Ka võrdumis kitsa tee kohta
ütleb Ta, et eksitusse viiv tee on avar nagu maantee.
Kuid taevasse pääseb kitsal teel ja selle leiavad vaid vähesed.
On hea neid tähelepanekuid teha ja Piiblit täpselt lugeda
ning mitte midagi vahele jätta, arvates, et see on selge.
Peatu ja küsi õigeid küsimusi õiges kohas ja tee tähelepanekuid.
Pane tähele, mida öeldakse.
Iga prohveti ja jutlustaja puhul tasub tausta uurida.
Millist vilja on kantud?
Õhutan teid uurima ka minu tausta ja millist vilja mina olen kandnud?
Ma ei tee nalja. Helistage mu naisele ja saate teada, milline mees ma olen.
Nii palju minus näitlejat ikka on,
et suudan siin kaks tundi mis tahes rolli mängida.
Ööpäevaringselt jälgib minu argipäeva mu naine.
Eriti hommikuti, õhtuti ja söögipausidel
pannakse meid proovile, kuna oleme nüüd kahekesi.
Kui lapsed on läinud,
siis pole elueesmärgiks enam see, mis lastest saab.
Lastel läheb hästi.
Abielu mõte on selles,
et millised oleme naisega siis, kui me kahekesi oleme.
Kuidas lapsed ja elu on meid lihvinud, kui me nüüd kahekesi oleme,
kui vaatame hommiku- ja õhtusöögilauas,
et siin oleme vaid meie kahekesi?
Kui väga hästi läheb, istume kõrvuti.
Tahame teineteist siiski näost näkku vaadata.
Isegi pärast 40 abieluaastat.
Aafrikas naerdakse mu üle,
kui ütlen, et saadan iga päev naisele sms-i sõnumiga: Armastan sind.
Aafriklased naeravad väga tervislikult.
Ugandas olin alles jaanuaris.
Sellest kirjutab meie ajaleht.
Uurige, selgitage taust välja.
Pidevalt reklaamitakse siin-seal,
et tuleb mees, kelle on sõnum Soome rahvale.
Eriline sõnum.
Samamoodi võiksime minna Läände ja öelda,
et Soomest tuleb mees,
kellel on eriline sõnum Kanadale, USA-le või Brasiiliale.
Mis see on?
Parandage meelt, sest jumalariik on lähedal!
Piiblis pole mingit muud sõnumit. Seda jutlustataksegi.
See pole pea tarkust täis toppimine, vaid õhutamine sõnakuulelikkusele.
Ikka veel peab meelt parandama ja seda jutlustama isegi koguduses.
Me pole veel päral, oleme teel.
Me pole veel pääsenud, vaid teel pääsemisele.
See on eksiõpetus, et kord päästetud, alati päästetud.
Peame võitlema.
Mul oli pikk sissejuhatus. Lähme nüüd teksti juurde.
Lähen elevile.
Pensionärina on mul palju materjali, aga kõike seda ma ei räägi.
Jätan midagi ka järgmiseks korraks.
Siin on tore olla. See ajab elevile.
Seda hoiatust lugedes tasub tähele panna üht seika.
Antud kontekstis.
Hoiatuse kese
pole niivõrd valeprohveteis,
kui kuningriigi kutses õiget elu elada.
Rõhk on sellel.
Nagu Jeesus ütleb ptk 5:20 -
"Sest ma ütlen teile:
Kui teie õigus ei ole märksa suurem kui kirjatundjate ja variseride oma,
siis te ei saa taevariiki!"
Pange tähele: Õigesse ellu.
Valeprohvetite eest tuleb hoiatada, õppida neid tundma ja hävitama.
Armees öeldakse vaenlase kohta: Tuvasta ja hävita.
Ennekõike sisaldab see kontekst kutset
elada õiget, püha elu.
Seepärast seadsin taas aluse.
Tuleb lähtuda Jeesuse seatud aluselt.
Vabariigi Põhiseadus.
Soome kodakondsus saadakse siis,
kui sünnitusosakonnas sünnib laps, ja ta esimest korda häält teeb.
Ta on täieõiguslik Soome kodanik.
Ta ei pea kunagi andma eksamit Soome kodakondsuse saamiseks.
Ma ei pidanud kunagi põhiseaduse eksamit andma.
Ja naudin kodakondsust. Või enam mitte.
Minu noorusajal oli veel väljend: kodakondsususalduse nautimine.
Olen Soome kodanik.
Ometi tahan olla esmalt Taevariigi kodanik
ja alles siis soomlane.
Kuna märkame, et nende salmide kontekst,
salmide 15-20 seos eelneva peatükiga,
kitsa värava looga, on üsna ebamäärane.
Aga järgmiste salmidega
ehk 20.-23. on seos üsna tugev.
Selle alusel tasub ehk küsida: Kes need valeprohvetid on?
Olen seda teemat põhjalikult uurinud
ja minu kasutatud kommentaarid olid ühes asjas ühel meelel.
Piibliõpetlased on ühel nõul, et nad pole gnostikud
ehk ilmutusteadmiste kuulutajad.
Seejärel pakutakse erinevaid alternatiive.
Üsna suur koolkond seostab neid karismaatikutega,
äärmuskarismaatikutega, salmi 22 alusel.
"Tol päeval". Pangem tähele ka seda.
Mis päeval? Sel päeval, kui arveid klaarime.
Sel päeval, kui kuningriik tuleb kogu hiilguses.
"Paljud ütlevad mulle tol päeval:
'Issand, Issand, kas me ei ole sinu nime kaudu ...'" (Soome tõlge).
Ma ei taha olla tähenärija, kuid väike vahe on selleski,
kas "Sinu nime kaudu" või "Sinu nimel".
See koolkond väidab,
et meiegi ajal on üha rohkemal määral väära karismaatilist kuulutamist,
kus puudub nõue ja õhutus pühitsetud eluks.
Rõhutatakse ühepoolselt üleloomulikke ilminguid
ja pühitsetud elu jääb teisejärguliseks.
Siin peabki vilju uurima.
Kuna Piibel ja ennekõike usklikele kirjutatud Uus Testament
on sõnakuulelikkusele õhutav tekst,
teisisõnu pühitsuselule juhatav tekst.
Seegi saab kontekstis ilmseks. Sellest räägime veidi hiljem.
Võime vaadata siinkohal Matteuse 2:4,
kus Jeesus ühendab imeteod
lõpuaegse kontekstiga
ehk sellega, et saabumas on kohtupäev.
Mõnede väitel olid nad ehk juudi kristlased, kes liiga ühepoolselt,
pange tähele pidevat ühepoolsust, seaduse järgimist nõudsid.
Käsuseadus ja evangeelium kuuluvad kokku, kuid tasakaalus.
Käsuseadus ei pühitse meid.
Meie liha ei suuda alistuda Jumala käsuseadusele ega tahtele
ja selle kaudu pühaks saada.
Käsuseadus meenutab, et patt hiilib ukse taga.
Käsuseadus on liidus meie lihaga.
Ja seepärast see meelitabki.
Enamiku meelest olid nad antinomianistid ehk jutlustajad,
kes kuulutasid käsuseaduse ebavajalikkust.
See sobib hästi kokku uusvaimsete ilmingutega,
kus rõhutatakse vaid seda, et kui on hea tunne ja meeleolu,
ja koguduses lahutatakse meelt, ei saa seal ju käsuseadust kuulutada.
Käsuseadusest rääkimine rikub meeleolu.
Kui hakkad rääkima seksuaalmoraalist,
on see nagu kuum kartul peos,
või noortele, et abielueelsed suhted on patt
Piibli järgi veel tänapäevalgi.
Jumal on määranud abielu Piiblis mehe ja naise vaheliseks suhteks.
Võime sellele loomistöö põhjal väga kindlalt viidata.
Ja paljud teisedki küsimused: ahnus, vargus,
rahahimu, kadedus jne - need on kõik patud.
Kui käsuseadus kasutuks kuulutatakse,
mille alusel me siis armu vajame?
Seepärast väitis enamik, et oli jutlustajaid,
kelle sõnul kõlbab käsuseadus vaid romulasse.
Kuid see pole nii.
Väidan, et igaühel meist täna,
kui palju ma sulle sellega ka vaimselt varbaile ei astuks,
on põhjust mingil alal meelt parandada.
Kui laseme vaid Pühal Vaimul seda endale meenutada
ja laseme sel Sõnal end läbi katsuda.
Leiame oma loomusest jooni, mis on Jumala pühaduse vastu.
Mina küll leian. Nii leiab ka tõelise palveteema.
Esmalt ehk polegi vaja India inimeste eest palvetada,
vaid tekib tõeline igatsus: Jumal, muuda mind!
Tee oma tööd minu sees!
Lõhu minu valed motiivid ja väärad hoiakud!
Murra see uhkus, egoism, iseseisvus, ahnus, kadedus jne,
mis minus on.
Selleks vajan Püha Vaimu abi.
Selleks vajan Tema julgustust edasi minna.
Isegi kui sa oled selline.
Jumal ütleb, et sa oledki selline.
Aga Ta ei saada sind ära, vaid ütleb: Püsi minu ligidal.
Tule lähemale! Vaata mu palet katmata palgega, ilma hirmuta,
ja sa muutud.
Teisisõnu, peaksime Jumalale aega andma
rohkem kui 2 tundi pühapäeviti.
Mõned, kes mind on aastaid näinud, ütlevad, et ma pole üldse muutunud.
Vastan, et Jumal meenutab seda mulle samuti iga päev.
Meeleparandust on vaja.
Nii et siis antinomianistid.
Salmid 21-23
on tugevalt seotud eelneva tekstiga: Te tunnete nad ära nende viljast.
Peamine asi on siiski selles,
millele nüüd tähelepanu juhin.
Salmid 21-23:
"Mitte igaüks, kes mulle ütleb: 'Issand, Issand!', ei saa taevariiki;
saab vaid see, kes teeb mu Isa tahtmist, kes on taevas."
Siin on võti selle konteksti jaoks.
Võimalik, et rohkem kui muud salmid Uues Testamendis
selgitavad need siin,
et jüngri loomuse juurde, Jeesuse jüngriks olemise juurde,
käib Jumala tahte tegemine.
Võiksin nede salmide põhjal väita, et suhe Jeesusega on võimatu
ilma Jumala tahte tegemiseta meie elus.
Võimas väljakutse. Põhitähelepanu pole siingi.
Tahame hirmsasti teada, kes need valeprohvetid on.
Jeesus aga räägib alati nii, et tähelepanu pöördub kuulajale.
Ei saagi enam nii palju sõrmega siia-sinna näidata,
kui hakkame küsima,
kas ma teen oma elus Jumala tahet.
Sellele tahaksingi põhitähelepanu pöörata.
Õiged sõnad, õiged tulemusilmingud,
ei saa kunagi korvata õigsuse nõuet,
mis lähtub Mäejutlusest.
Sama näeme ka Matteuse 25, evangeeliumi lõpus,
rahvaste hukatuse teemas, kus Jeesus räägib sama jõuliselt,
millised inimesed tol päeval Tema ette tulevad,
kui Jumala riik ilmsiks saab.
Naasen veel selle juurde, et seda tuleb alati meeles pidada.
Mõni võib ju öelda, et küll on käsumeelne jutt,
aga me ei saa neist salmidest üle ega ümber.
Asi pole käsuseaduses, sest Kristus on käsu lõpp igaühele, kes usub.
Need salmid, see kontekst ja raamistik on alati Jumala arm,
teenimatu arm, mis arvatakse kasuks igaühele, kes usub Jeesust Kristust.
Sellelt aluselt lähtuvad ka nende salmide õhutused.
See loob võimaluse, et usume Kristusesse,
oleme vastu võtnud Tema pakutud elu vaimus,
oleme uuestisündinud,
oleme kingina vastu võtnud elu vaimus,
mida Jumal oma armastuses meile Kristuses pakub.
See teeb võimalikuks, et hakkame oma elus Jumala tahet täitma.
See ei juhtu üleöö.
See on protsess, mis algab sellest, kui usule tuleme,
kui laseme Jumalal end leida.
Kas oled lasknud?
Sest Ta otsib tänagi igaüht, iga inimest maakeral.
Sellelt aluselt lähtub Piibli püha elu nõue.
Me ei pühitse end selleks, et Jumala ees midagi ära teenida
ja Kristuse päästele midagi lisada.
Püha saagu pühamaks! nagu Ilmutuseraamat ütleb.
Kristuses oled sa Jumala ees täiesti püha, täiesti õige,
sellest hetkest peale, kui hüüdsid appi Issanda nime
ja võtsid vastu pääste.
Kuid see on stardipauk võidujooksuks,
mida näeme mitmel moel Jeesuse ja apostlite õpetuses.
Algul oli Sõna ja Sõna oli juures Jumala
Algul oli Sõna ja Sõna oli Jumal
Oli elu Temas
valgus inimestele
Elu oli Temas
Valgus särab pimeduses
Lihaks Sõna sai
ja meie keskel elas Ta
Lihaks Sõna sai
Vaatlesime Tema au
Kirkust sellist
kui Ainusündin'd Pojal
Kirkust Taevast
täis armu ja tõde
Vaata Tall Jumala
kogu ilma patu kannab Ta
Tall Jumala
Teda ära ei tundnud maailm
Lasteks Jumala
saime usu kaudu Temasse
Lasteks Jumala
saime Teda vastu võttes
Nii möödus tänane pooltund.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri